cyanic-selkie/wikianc huggingface dataset:
வேலுத்தம்பி தளவாய்
முளகு மடிசீல காரியக்கார் (நிதி அமைச்சர்)
தளவாய் சங்கரன் நம்பூதிரி திருவிதாங்கூர் அரசின் கஜானாவை நிரப்புவதற்காக அனைத்து தாசில்தாரர்களையும் அழைத்து மூன்றாயிரம் ரூபாய் அரசுக்கு நிதி கட்டுமாறு கட்டளையிட்டார். ஆனால், மாவேலிக்கர தாசில்தாரான வேலுத்தம்பி மறுத்தார். நான் நாஞ்சில் நாடு சென்று நிதி திரட்டிக் கொண்டு வருகிறேன் என்று மூன்று நாட்கள் அவகாசம் கேட்டு மாவேலிக்கரையில் இருந்து தலக்குளம் வந்து சேர்ந்தார். தளவாய் சங்கரன் நம்பூதிரி மற்றும் அவரது இணை அமைச்சர்கள் சேர்ந்து நடத்தும் கொடுங்கோல் ஆட்சிக்கு முடிவு கட்ட எண்ணினார். நிதி கட்டாமல் கால தாமதம் செய்த வேலுத்தம்பியை கைது செய்ய அரசு ஆணை பிறப்பித்தார் தளவாய் சங்கரன் நம்பூதிரி. இதனால் கோபம் கொண்ட வேலுத்தம்பி 1799-ம் ஆண்டு மே மாதம் தலக்குளம் மற்றும் இரணியல் பகுதிகளில் இருந்து ஆயுதம் தாங்கிய ஒரு பெரும் படையைத் திரட்டி திருவனந்தபுரம் கோட்டையை முற்றுகையிட்டு மன்னருக்கு எதிராக கலகம் செய்தார். மக்களுக்கு கொடுக்கப்பட்ட வரியை குறைக்க வேண்டும் என்றும், கொடுங்கோல் ஆட்சி புரியும் சங்கரன் நம்பூதிரியை தளவாய் பதவியில் இருந்து நீக்க வேண்டும் என்றும், ஊழல் அமைச்சர்களுக்கு தண்டனை வழங்க வேண்டும் என்று மன்னருக்கு கோரிக்கை விடுத்தார்.
வேலுத்தம்பியின் எதிர்ப்பில் உண்மை இருப்பதை அறிந்த மன்னர், சங்கரன் நம்பூதிரியை தளவாய் பதவியில் இருந்து நீக்க உத்தரவிட்டார். ஊழல் அமைச்சர்களான சங்கரநாரயணன் செட்டி மற்றும் மாத்தூதரகன் ஆகிய இருவருக்கும் பொதுமக்கள் முன்னிலையில் சவுக்கடி கொடுக்கப்பட்டு, காதுகள் அறுக்கப்பட்டு திருவனந்தபுரம் சிறையில் அடைக்கப்பட்டனர். தளவாய் சங்கரன் நம்பூதிரி நாடு கடத்தப்பட்டார். அதன் பிறகு, மன்னர் பலராம வர்மா திருவிதாங்கூர் அரசின் புதிய தளவாய் ஆக ஐயப்பன் செண்பகராமன் பிள்ளை என்பவரை நியமித்தார். வேலுத்தம்பியை முளகு மடிசீல காரியக்காராய் (நிதி அமைச்சர்) நியமனம் செய்தார்.
ரெசிடெண்ட் மெக்காலே
கி.பி.1800-ம் ஆண்டு திருவிதாங்கூர் மற்றும் கொச்சி சமஸ்தானங்களுக்கு கர்னல் கொலின் மெக்காலே என்பவர் ஆங்கில கிழக்கிந்தியக் கம்பெனியின் அதிகாரியாக (ரெசிடெண்ட்) நியமிக்கப்பட்டார். இவர் திருவிதாங்கூரிலுள்ள கிறிஸ்தவர்களுக்கு உதவியதோடு கிறிஸ்தவ மதத்தைப் பரப்புவதிலும் மிகுந்த ஆர்வம் காட்டினார். இவருடைய காலத்தில்தான் தென்திருவிதாங்கூரில் கிறிஸ்தவ மதம் வேரூன்றியது. இவர் கொச்சி போல்காட்டி கோட்டையில் தங்கி இருந்தார்.
தளவாய் (அ) திவான் (தலைமை அமைச்சர்)
திருவிதாங்கூர் மன்னர் பலராம வர்மா கி.பி.1802-ம் ஆண்டு வீரத்திலும் திறமையிலும் சிறந்து விளங்கிய நிதி அமைச்சராக இருந்த வேலுத்தம்பியை உயர்ந்த பதவியான தளவாய் ஆக நியமனம் செய்தார். வேலுத்தம்பி திருவிதாங்கூரின் தளவாய் (அ) திவான் பதவியை ஏற்ற பின்னர் நாட்டின் வருமானம் குறைய ஊழலே காரணம் என கண்டுபிடித்தார். கடுமையான சட்டங்களை கொண்டு வந்து ஊழலை முற்றிலுமாக ஒழித்தார். ஒரு வருடத்திற்குள் நாட்டில் அமைதியும் ஒழுங்கும் நிலைநாட்டப்பட்டது. மக்களுக்கு நியாயமான வரியை விதித்தார். ஆங்கில அரசுக்கு முறையான கப்பத்தொகையும் செலுத்தி வந்தார். ஆரல்வாய்மொழி, உதயகிரி, பத்மனாபபுரம் மற்றும் இரணியல் கோட்டைகளை பலப்படுத்தினார். கிராமங்களில் ஆயுத பயிற்சி மையங்களை நிறுவினார். பல ஆலயங்களை சீரமைத்தார். வேலுத்தம்பி பிரிட்டிஷ் அதிகாரியான கர்னல் மெக்காலேவிடம் சிறந்த நட்பைக் கொண்டிருந்தார். இதனால் கிழக்கிந்தியக் கம்பெனி நிர்வாகத்திடமும் வேலுத்தம்பிக்கு செல்வாக்கு ஏற்பட்டது.
தளவாய் வேலுத்தம்பியின் ஆட்சி நேர்மையாகவும் அதேநேரம் மிகவும் கடுமையாகவும், கடினமாகவும் இருந்தது. குற்றம் புரிபவர்களுக்கு கொடுமையான தண்டனைகளை வழங்கினார். அரசுக்கு எதிராக செயல்படுபவரின் வலது கையின் விரல்கள் துண்டிக்கப்பட்டது. களவு மற்றும் குற்றச் செயல்கள் செய்பவரின் காது மற்றும் மூக்கு அறுக்கப்பட்டது. மக்களை துன்புறுத்தினாலோ, பெண்களை மானபங்கப் படுத்தினாலோ பொதுமக்கள் முன்னிலையில் சவுக்கடி மற்றும் உயிரோடு மரத்தில் ஆணி அறைந்து தலை துண்டிக்கப்பட்டு கடலில் வீசப்பட்டது.
ஒருமுறை தன்னுடைய தலக்குளம் வலியவீட்டின் வரியைக் குறைத்த காரணத்தினால் அரசு ஊழியரின் வலது கையின் விரல்களை வெட்டினார். அதற்கு காரணமாக இருந்த தனது தாயையும் தண்டித்தார் என்பது வரலாறு. வேலுத்தம்பி தளவாய் என்ற பெயரைக் கேட்டாலே திருவிதாங்கூர் சமஸ்தானமே நடுங்கும் அளவிற்கு அவரது கடும் நடவடிக்கைகள் இருந்தது. வேலுத்தம்பியின் இந்த கடுமையான நடவடிக்கைகளைக் கண்டு சில ஆங்கில அதிகாரிகளே மிரண்டனர். ஆனால், வேலுத்தம்பியின் ஆட்சி திருவிதாங்கூர் மக்களிடையே அமோக வரவேற்பைப் பெற்றது. நாட்டில் களவும், குற்ற செயல்களும் குறைந்தன. மக்கள் தைரியமாக வெளியில் நடமாடத் தொடங்கினர். பெண்கள் பாதுகாப்பாகவும், சுதந்திரமாகவும் இருந்தனர். வேலுத்தம்பியின் கடுமையான நடவடிக்கைகளை மற்ற அமைச்சரான குஞ்சுனிலம் பிள்ளை எதிர்த்தார். வேலுத்தம்பியைக் கவிழ்க்க சதி திட்டம் தீட்டினார். ஆனால், வேலுத்தம்பியால் இவரது திட்டம் முறியடிக்கப்பட்டது.
நாயர் படை கலகம்
திருவிதாங்கூரில் கி.பி.1804-ம் ஆண்டு நிதி நெருக்கடி ஏற்பட்டு அரசு கம்பெனிக்குக் கொடுக்க வேண்டிய கப்பத்தொகையில் நிலுவை ஏற்பட்டது. இதனை நிவர்த்திச் செய்ய திவான் வேலுத்தம்பி நாயர் படைகளுக்கு கொடுத்து வந்த ஊதியத்தைக் குறைக்க முடிவெடுத்தார். இதற்கு ஆங்கில அதிகாரி மெக்காலேயின் ஆதரவு இருந்தது. இதனை எதிர்த்து நாயர் படையைச் சேர்ந்த போர் வீரர்கள் வேலுத்தம்பிக்கு எதிராக கலவரம் செய்தனர். வேலுத்தம்பியை உடனடியாக பதவிமாற்றம் செய்ய வேண்டும் எனவும் ஆங்கிலக் கம்பெனியுடனான கூட்டணியை முடிவுக்கு கொண்டு வர வேண்டும் எனவும் மன்னருக்கு கோரிக்கை விடுத்தனர். வேலுத்தம்பி, கர்னல் மெக்காலேவிடம் உதவி நாடினார். கர்னல் மெக்காலே ஆங்கிலக் கம்பெனி படைகளை அனுப்பி கலவரத்தை அடக்கினார். கலவரத்திற்கு காரணமான தளபதிகள் மிகவும் கொடூரமான முறையில் கொல்லப்பட்டனர்.
துணைப்படை ஒப்பந்தம்
ஆங்கில அதிகாரி கர்னல் மெக்காலே திருவிதாங்கூரின் உள்நாட்டுக் கலவரத்தை சாதகமாக பயன்படுத்தி நாட்டை கம்பெனி நிர்வாகத்தின் கட்டுப்பாட்டின் கீழ் கொண்டு வர எண்ணினார். கி.பி.1805-ம் ஆண்டு திவான் வேலுத்தம்பியின் ஆதரவை பயன்படுத்தி 1795-ம் ஆண்டு உடன்படிக்கையை திருத்தி ஒரு புதிய உடன்படிக்கையை அறிவித்தார். அதன்படி திருவிதாங்கூரில் கலகம் செய்யும் நாயர் படைகளை கலைக்க வேண்டும் என்றும், திருவிதாங்கூரின் வெளி பாதுகாப்பு மட்டுமின்றி உள்நாட்டு கலவரங்களிலிருந்தும் பாதுகாக்க கிழக்கிந்தியக் கம்பெனிப் படைகளை நாட்டிற்குள் நிறுவ வேண்டும் என்றும், இதனுடைய மொத்த பராமரிப்பு செலவுகளுக்காக வருடத்திற்கு எட்டு லட்சம் ரூபாய் கப்பத்தொகை கட்ட வேண்டும் என்ற ஒப்பந்தத்தை அறிவித்தார். இதற்கு திவான் வேலுத்தம்பி ஆதரவு அளித்தார். ஆனால், ஆங்கில அரசு நேமம் எனும் இடம் வரை தங்களுடைய படையை அமைத்த பிறகு தான் இந்த உடன்படிக்கையை அறிவித்தது. வேறு வழியின்றி மன்னர் ஒப்பந்தத்தில் கையெழுத்திட்டார். இந்த உடன்படிக்கையால் கிழக்கிந்தியக் கம்பெனி, திருவிதாங்கூர் ஆட்சியில் தலையிடும் உரிமையை பெற்றது. பிரிட்டிஷ் கம்பெனி துணைப்படை நாட்டிற்குள் முகாமிட்டது. திருவிதாங்கூர் ஆங்கில ஆதிக்கத்தின் கீழ் வந்தது.
கப்பத்தொகை உயர்வு
திருவிதாங்கூரில் 1806-ம் ஆண்டு ரிங்கல்டூப் என்பவர் கிறிஸ்தவ மதத்தை பரப்புவதற்க்காக நாஞ்சில் நாடு வந்தார். கர்னல் மெக்காலே இவருக்கு ஆதரவு அளித்து தேவையான அனைத்து உதவிகளையும் செய்தார். ரிங்கல்டூப் மைலாடியில் ஒரு கிறிஸ்தவ தேவாலயம் கட்ட அரசிடம் அனுமதி வாங்கித் தருமாறு மெக்காலேவிடம் வேண்டினார். ரிங்கல்டூப், கர்னல் மெக்காலே உதவியுடன் கொல்லம் சென்று தளவாய் வேலுத்தம்பியை சந்தித்து மைலாடியில் தேவாலயம் கட்ட அனுமதி கேட்டார். இதற்கு தளவாய் வேலுத்தம்பி எதிர்ப்பு தெரிவித்து அனுமதி வழங்க மறுத்து விட்டார். இது கர்னல் மெக்காலேவிற்கு அதிருப்தியை ஏற்படுத்தியது.
இந்நிலையில் திருவிதாங்கூர் அதன் அனைத்து உள் அரசியல் குழப்பங்கள் காரணமாக கடும் நிதி நெருக்கடியை எதிர்கொண்டது. திருவிதாங்கூரில் ஏற்பட்ட நிதி நெருக்கடி குறித்து முழுமையாக அறிந்திருந்தும் கர்னல் மெக்காலே உடன்படிக்கை படி கப்பம் கட்ட வேலுத்தம்பிக்கு அழுத்தம் கொடுத்தார். நிதி நெருக்கடியால் அரசு கம்பெனிக்கு கொடுக்க வேண்டிய கப்பத்தொகையில் தொடர்ந்து நிலுவை ஏற்பட்டது. கப்பத்தொகையில் நிலுவை ஏற்பட்டதால் 1807-ம் ஆண்டு கப்பத்தொகையை மேலும் உயர்த்தினார் கர்னல் மெக்காலே. ஒரு கட்டத்தில் நாட்டின் வருமானத்தில் எண்பது சதவீதம் கப்பமாக வசூலிக்கப்பட்டது.
வேலுத்தம்பி கம்பெனி நிர்வாகத்திற்கு எதிராக செயல்படுவதும், மயிலாடியில் தேவாலயம் கட்ட அனுமதி மறுப்பதும் மெக்காலேவிற்கு கடும் சினத்தை ஏற்படுத்தியது. கொச்சியில் இருந்து திருவனந்தபுரம் வந்து மன்னரை சந்தித்த கர்னல் மெக்காலே, கம்பெனிக்கு எதிராக செயல்படும் வேலுத்தம்பியை தளவாய் பதவியில் இருந்து மாற்ற வேண்டும் என்றும் அவர் சிறை சென்று ஐநூறு ரூபாய் ஓய்வூதியம் பெற்று வாழ வேண்டும் என மன்னருக்கு கோரிக்கை விடுத்தார். இதனால் அதிர்ச்சி அடைந்த வேலுத்தம்பி கம்பெனி நிர்வாகத்தால் தான் ஏமாற்றப்பட்டதை உணர்ந்தார். ஆரம்பத்தில் தன்னுடன் ஒத்துழைத்த ஆங்கில அதிகாரி மெக்காலே நாட்டை கைப்பற்ற நடத்திய சூழ்ச்சியை புரிந்து கொண்டார். அதிகமான கப்பத்தொகை மற்றும் நாட்டின் உள் விவகாரங்களில் தலையிடும் மெக்காலேவையும், கிழக்கிந்திய கம்பெனியையும் திருவிதாங்கூரில் இருந்து விரட்ட நினைத்தார். நாட்டையும், மக்களையும் காப்பாற்ற கம்பெனி நிர்வாகத்திற்கு எதிராக ஆயுத போர் தொடங்க முடிவு செய்தார்.
விடுதலைப் போர்
ஆங்கில கம்பெனி நிர்வாகத்திற்கு எதிராக கி.பி.1808-ம் ஆண்டு இறுதியில் வேலுத்தம்பியின் வெளிப்படையான கிளர்ச்சி வெடித்தது. இந்நிலையில் கொச்சி அரசிற்கும் கிழக்கிந்தியக் கம்பெனிக்கும் இடையே மோதல் இருந்தது. கொச்சி அரசின் தளவாயாக இருந்தவர் பாலியத்அச்சன் கோவிந்தமேனன் என்பவர் ஆவார். இவரும் மெக்காலேவின் நடவடிக்ககைகளை எதிர்த்தார். ஆங்கில அரசின் மேலாதிக்கத்திற்கு முடிவு கட்ட வேலுத்தம்பியின் படைகளோடு கொச்சி தளவாய் பாலியத்அச்சன் படைகளும் இணைந்தன. படை பலம் அதிகரித்தது. கோட்டைகள் பலப்படுத்தப்பட்டன. ஆயுதங்களும், வெடி மருந்துகளும் அதிக அளவில் சேகரிக்கப்பட்டன. வேலுத்தம்பி திருவிதாங்கூரில் உள்ள பிரெஞ்சு மற்றும் அமெரிக்கா படைகளிடம் பேச்சுவார்த்தை நடத்தினார். வேலுத்தம்பியின் திட்டம் கர்னல் மெக்காலேவை கொலை செய்து அவர் தங்கியிருக்கும் கொச்சி போல்காட்டி கோட்டையை கைப்பற்றுவது ஆகும். 1808-ஆம் ஆண்டு டிசம்பர் மாதம் 28-ம் நாள் கொச்சி கோட்டையை தாக்குமாறு வேலுத்தம்பி ஆலப்புழையில் இருந்து படைகளுக்கு ஆணை பிறப்பித்தார். தளபதி வைக்கம் பத்மநாபப்பிள்ளை (செம்பில் அரையன்) தலைமையில் கொல்லத்தில் இருந்து கொச்சி நோக்கி மூடிய படகுகளில் விரைந்த படைகள் இரவோடு இரவாக மெக்காலே இருந்த கொச்சி கோட்டையை தாக்கியது. ஆங்கில படை வீரர்கள் பலர் வெட்டி கொல்லப்பட்டனர். கொச்சி கோட்டை சூறையாடப்பட்டது. கொச்சி மற்றும் கொல்லம் பகுதிகளில் கிளர்ச்சி வெடித்தது.
திடீரென நடந்த இந்த தாக்குதலை எதிர்பாராத மெக்காலே மற்றும் கொச்சி அரசின் அமைச்சரான குஞ்சு கிருஷ்னமேனன் ஆகியோர் கோட்டையின் நிலவறையில் மறைந்திருந்து தக்க சமயத்தில் அங்கிருந்த கப்பலில் ஏறி உயிர் தப்பினர். கொச்சி கோட்டையை கைப்பற்றி கொல்லம் நோக்கி திரும்பிய படைகள் வழியில் கண்ட ஒரு ஐரோப்பிய படையை கைது செய்து பள்ளுருத்தி ஆற்றில் வெட்டி வீழ்த்தியது. இந்நிலையில் வேலுத்தம்பி ஆலப்புழையில் இருந்து கொல்லம் திரும்பி அங்கிருந்த பிரிட்டிஷ் படைகளுக்கு எதிராக தாக்குதல்கள் நடத்தினார். மரணத்திலிருந்து உயிர் தப்பிய மெக்காலே, கிளர்ச்சியைக் கட்டுப்படுத்த உடனடியாக கம்பெனிப் படைகளை கொல்லத்திற்கு அனுப்புமாறு மதராஸ் கவர்னருக்கு தகவல் அனுப்பினார். மைசூரிலிருந்தும், மதராஸிலிருந்தும் 12வது மற்றும் 17வது பிரிஷ்டிஷ் படை பிரிவுகள் திருவிதாங்கூரின் கொல்லம் மற்றும் கொச்சி நோக்கி படையெடுத்தது. மேஜர் ஹெவிட் மற்றும் கர்னல் ஜான் சால்மர்ஸ் தலைமையில் நடந்த போர்களில் வெற்றியும் தோல்வியும் மாறி மாறி வந்தன.
குண்டறை விளம்பரம்
பீரங்கி பலம் வாய்ந்த ஆங்கில அரசை எதிர்க்க நாட்டு மக்களின் ஆதரவை பெற எண்ணிய தளவாய் வேலுத்தம்பி 1809-ம் ஆண்டு ஐனவரி மாதம் 11-ம் தேதி கொல்லம் அருகே குண்டறை எனும் இடத்தில் ஆங்கில அரசுக்கு எதிராக மக்கள் முன் ஒரு அறிக்கையை வெளியிட்டார். இதில் ஆங்கில அரசை அவர் கடுமையாக விமர்சித்தார். நம் நாட்டிற்கு வந்த வெள்ளையர்கள் நாட்டை ஆள முயற்சிப்பதும், நமது ஆலயங்களை கொள்ளையடித்து கிறிஸ்தவ தேவாலயங்களாக மாற்ற முயற்சிப்பதும், நம்மை அடிமையாக்கி அதிக வரி வசூலித்து சித்ரவதை செய்வதையும் தடுக்க ஆங்கில கம்பெனிக்கு எதிராக ஆயுத போர் புரிய வருமாறு நாட்டு மக்கள் அனைவருக்கும் அறைகூவல் விடுத்தார். மக்கள் மனதில் இருந்த அடிமை உணர்வை தகர்த்தெறிந்த இந்த வீர உரை பிற்காலத்தில் "குண்டறை விளம்பரம்" என சரித்திர வரலாறு படைத்தது. குண்டறை விளம்பரம் மக்களின் ஆழ் மனதின் வீரத்தை தட்டி எழுப்பியது. அடிமை சங்கிலியை அறுத்தெறிய மக்கள் வெள்ளம் போருக்கு தயாராகியது. திருவிதாங்கூர் முழுவதும் மக்கள் புரட்சி வெடித்தது. முறுக்கேறிய இளைஞர்கள் முதல் பெரியவர்கள் வரை மூன்றாயிரத்திற்கு மேற்பட்ட வீரர்கள் திவான் வேலுத்தம்பியின் தலைமையின் கீழ் அணி திரண்டனர். மீண்டும் படை பலம் அதிகரித்தது. ஆங்கில அரசுக்கு எதிராக பல வன்முறை செயல்கள் நடைபெற்றது. பல ஆங்கில வீரர்கள் வெட்டி கொல்லப்பட்டனர். ஆங்கில படை தளங்கள் பல சிதைக்கப்பட்டன. ஆங்கில அரசின் மேல் வேலுத்தம்பிக்கு இருந்த வெறித்தனத்தை ஆங்கில அதிகாரிகள் புரிந்து கொண்டனர்.
மன்னரின் அமைதி ஒப்பந்தம்
வேலுத்தம்பியின் மக்கள் படையால் அதிர்ந்த ஆங்கில அரசு திருநெல்வேலியில் இருந்த கொடூர அதிகாரியான கர்னல் செயின்ட் லோகர் என்பவரின் தலைமையில் மாபெரும் பிரிஷ்டிஷ் படையை திருவிதாங்கூரின் தெற்கு நோக்கி அனுப்பியது. துப்பாக்கிகள் மற்றும் பீரங்கிகள் இதுவரை இல்லாத அளவு கொண்டுவரப்பட்டது. திருநெல்வேலியில் இருந்து புறப்பட்ட கர்னல் லோகரின் படைகள் திருவிதாங்கூரின் தெற்கு எல்லையான ஆரல்வாய்மொழியில் முகாமிட்டது. உறுதியான ஆரல்வாய்மொழி கோட்டையை தகர்த்த ஆங்கிலப் படைகள் நாஞ்சில் நாட்டிற்குள் சீறி பாய்ந்தது. சுசீந்திரம் பகுதியில் வேலுத்தம்பியின் படைகளோடு நடந்த போரில் கோட்டாறு, நாகர்கோவில் பகுதிகளை வென்று கம்பெனி படைகள் முன்னேறியது.
பின்னர், வேலுத்தம்பியின் கட்டுபாட்டில் இருந்த ஆயுதங்கள் மற்றும் வெடி மருந்துகள் சேமித்து வைத்திருந்த முக்கியமான கோட்டையான உதயகிரி கோட்டையையும் மற்றும் பத்மனாபபுரம் கோட்டையையும் கைப்பற்றிய ஆங்கிலப் படைகள் திருவனந்தபுரம் நோக்கி முன்னேறி பாப்பனாம்கோடு பகுதியில் முகாமிட்டது. அச்சத்தில் மன்னர் பலராம வர்மா பிரிட்டிஷ் கம்பெனியுடன் அமைதி ஒப்பந்தம் செய்து அடிபணிந்தார். மன்னரின் அமைதி ஒப்பந்தத்தின் படி 1809-ம் ஆண்டு மார்ச் 18-ம் நாள் திருவிதாங்கூரின் தளவாய் மற்றும் அனைத்து சர்வ அதிகாரப் பிரிவுகளிலும் இருந்து வேலுத்தம்பி நீக்கப்பட்ட இராஜசாசனம் வந்தது. உம்மிணி தம்பி புதிய தளவாய் ஆனார்.
வேலுத்தம்பியின் மரணம்
வேலுத்தம்பி மறைந்திருந்த இடத்தை நோக்கி நெருங்கி வந்த ஆங்கிலப் கம்பெனி படைகள் மண்ணடி பகவதி ஆலயத்தை சுற்றி முற்றுகையிட்டது. ஆங்கிலப் படைகளின் கைகளில் அகப்பட வேலுத்தம்பியின் மானம் தடுத்தது. இதற்கு மேல் போராட முடியாது ஆங்கிலேயரிடம் கைதாக நேரும் என்று உணர்ந்த வேலுத்தம்பி சகோதரனிடம் தன்னைக் கொல்ல வேண்டினார். அவர் மறுக்கவே தன்னுடைய குத்துவாளை எடுத்து நெஞ்சில் குத்தி இறக்கினார். ஆனால், உயிர் பிரியவில்லை. ஆலயத்தின் வெளியே நின்ற ஆங்கிலப் படைகள் ஆலய வாசலை இடித்து உள்ளே வந்தது. உடனே, சகோதரன் பத்மநாபன் தன்னுடைய வாளை எடுத்து வேலுத்தம்பியின் தலையை வெட்டி வீழ்த்தினான். மக்களின் விடுதலைக்காக ஆங்கில அரசிடம் அடங்காமல் போராடிய மாவீரன் வேலுத்தம்பியின் உடல் சகோதரன் பத்மநாப தம்பியின் பாதங்களில் பணிந்தது.
வேலுத்தம்பியின் இறந்த உடலை கைப்பற்றிய பிரிட்டிஷ் படைகள் திருவனந்தபுரம் அருகே கன்னம்மூல (தளவாக்குன்னு) என்ற இடத்தில் உள்ள மலை உச்சியின் மேல் கழுவில் ஏற்றினர். தலக்குளத்தில் வேலுத்தம்பியின் வீடு இடித்து தரைமட்டமாக்கப்பட்டது, மரங்கள் சாய்க்கப்பட்டன. வேலுத்தம்பியின் உறவினர்கள் பலர் தேடிப்பிடித்துக் கொல்லப்பட்டனர். சிலரை அந்தமானுக்கு நாடுகடத்த கொண்டுச் செல்லப்பட்டனர், வழியில் தூத்துக்குடியில் இறக்கி வெட்டிக் கொல்லப்பட்டனர். வேலுத்தம்பியின் சகோதரன் பத்மநாபன் தம்பி, முக்கிய படை தளபதியான வைக்கம் பத்மநாப பிள்ளை உள்பட பலர் கைது செய்யப்பட்டு கொல்லம், புறக்காடு மற்றும் பள்ளுருத்தி ஆகிய இடங்களில் தூக்கிலிடப்பட்டனர். கொச்சி அரசின் தளவாய் பாலியத்அச்சன் கைது செய்யப்பட்டு 12 ஆண்டுகள் மதராஸ் சிறையிலும் பின்னர் 13 ஆண்டுகள் மும்பை சிறையிலும் அடைக்கப்பட்டு உயிர்துறந்தார். வேலுத்தம்பியின் மரணத்திற்குப் பின் போர் முடிவுக்கு வந்தது. மயிலாடியில் கிறிஸ்தவ தேவாலயம் கட்டப்பட்டது.
நினைவு இல்லம்
ஆங்கிலப் படைகளால் வேலுத்தம்பியின் வீடு இடித்து தரைமட்டமாக்கப்பட்டது. ஒரு தலைமுறைக்கு பின்னர் மக்களின் கோரிக்கையை ஏற்று அப்போதைய திருவிதாங்கூர் மன்னரால் தலக்குளத்தில் மீண்டும் அதை போன்ற அரண்மனை எழுப்பப்பட்டது. அழகிய மர சிற்ப வேலைப்பாடுகளுடன் கூடிய எட்டுக்கட்டு இல்லம் ஆகும். இங்கிருந்து பத்மனாபபுரம் அரண்மனைக்கு சுரங்கப்பாதை உள்ளதாக தகவல்கள் உள்ளது. பல ஆண்டுகளாக பராமரிப்பின்றி காணப்பட்ட தலக்குளம் வலியவீடு 2008-ம் ஆண்டு சித்ரகலா மண்டலம் என்ற அமைப்பின் முயற்சியால் பராமரிக்கப்பட்டு வேலுத்தம்பியின் திருஉருவ சிலையை நிறுவி சுற்றுலாத்தலமாக மாற்றியுள்ளது.
சிலை மற்றும் போர்வாள்
கேரள அரசு மாவீரன் வேலுத்தம்பி தளவாயின் வீரத்தை போற்றும் வகையில் கேரள அரசின் தலைமை செயலகத்தில் அவரது சிலையை நிறுவி உள்ளது. அவர் இறந்த இடமான கொல்லம் மண்ணடியில் மணிமண்டபம் கட்டி அரசு அருங்காட்சியகம் அமைத்துள்ளது மேலும் வேலுத்தம்பி நினைவாக அவர் பிறந்த இடமான குமரி மாவட்டம் தலக்குளம் முதல் இறந்த இடமான கேரளத்தின் மண்ணடி வரை கேரள அரசின் அரசு பேருந்தை இயக்கி வருகிறது. (தற்போது தலக்குளம் முதல் கோட்டையம் வரை)
ஆங்கில படை வீரர்களின் பல தலைகளை துண்டித்த மாவீரன் வேலுத்தம்பி தளவாய் பயன்படுத்திய வாள் சுமார் 150 ஆண்டுகளுக்கு மேலாக கிளிமானூர் அரச குடும்பத்தில் பாதுகாக்கப்பட்டது. பின்னர் 1957-ம் ஆண்டு  திரு.இராஜேந்திர பிரசாத் அவர்கள் இந்திய ஜனாதிபதியாக இருந்த காலத்தில் அவரிடம் ஒப்படைக்கப்பட்டது. பின்னர் 50 ஆண்டுகளாக புதுடில்லி ராஷ்டிரபதி பவன் தேசிய அருங்காட்சியகத்தில் பாதுகாக்கப்பட்டது. 2010-ம் ஆண்டு கேரள அரசின் முயற்சியால் கேரளத்திற்கு கொண்டுவரப்பட்டு அரசு மரியாதை செலுத்தி திருவனந்தபுரம் நேப்பியர் அருங்காட்சியகத்தில் பொதுமக்கள் பார்வைக்கு வைக்கப்பட்டுள்ளது. இந்திய அரசு வேலுத்தம்பி தளவாயின் பெருமையை போற்றும் வகையில் 2010-ம் ஆண்டு அவரது நினைவு அஞ்சல் தலை வெளியிட்டுள்ளது.
உதவிநூல்
சுதந்திரப் போராட்ட வரலாறும் தியாகசீலர்களும்; வி.வி.வி.ஆனந்தம்; கங்கை புத்தகநிலையம்; பக்கம் 80, 81
வெளி இணைப்புகள்
பகுப்பு:1765 பிறப்புகள் பகுப்பு:1809 இறப்புகள் பகுப்பு:திருவிதாங்கூர்_நாடு பகுப்பு:கன்னியாகுமரி மாவட்ட நபர்கள்
சாம்பல் தலை தேன்சிட்டு
சாம்பல் தலை தேன்சிட்டு (Grey-headed sunbird)(டெலியோர்னிசு ஆக்சிலேரிசு) என்பது சிறிய வகை பேசரின் குருவி ஆகும். இது காங்கோ மக்களாட்சி குடியரசு மற்றும் மேற்கு உகாண்டாவில் உள்ள காடுகளில் வாழ்கின்றது.
இந்த தேன்சிட்டு பிரேசரின் தேன்சிட்டின் துணையினமாகக் கருதப்படுகிறது. சில நேரங்களில் இரண்டு சிற்றினங்களும் ஆந்த்ரெப்டசிசு பேரினத்தின்கீழ் வைக்கப்படுகின்றன.
மேற்கோள்கள்
பகுப்பு:நடு ஆப்பிரிக்க பறவைகள் பகுப்பு:தேன்சிட்டு
கெவின் ஜோன்ஸ்
கெவின் ஜோன்ஸ்  (Kevin Jones  , பிறப்பு: செப்டம்பர் 9 1986 ),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2005 ல், இங்கிலாந்து அணி உறுப்பினராக ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
கெவின் ஜோன்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 18, 2012..
பகுப்பு:இங்கிலாந்துத் துடுப்பாட்டக்காரர்கள் பகுப்பு:1986 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:வாழும் நபர்கள்
வனேடியம்
வனேடியம் (ஆங்கிலம்: Vanadium, (IPA: ) என்னும் வெண்-சாம்பல் நிற வேதிப்பொருள் உலகில் அதிக அளவில் காணப்படாத, மென்மையான, வளையக்கூடிய, தகடாககூடிய மாழை ஆகும். இத் தனிமத்தின் அணுவெண் 23 ஆகும். இது இயற்கையில் கிடைக்கும் கனிமப்பொருட்களில் இருந்து பிரிக்கப்படுவது. வனேடியம் பெரும்பாலான உயிரினங்களில் இருக்கும் 26 தனிமங்களில் ஒன்றாகும். இது பெரும்பாலும் பிற மாழைகளுடன் கலந்து மாழைக்கலவையாகப் பயன்படுகின்றது.
வனேடியம், கார்னோடைட், ரோச்கோலைட், வனாடினைட், பாட்ரோனைட், போன்று 65 வகையான தாதுக்களில் கிடைக்கின்றது. பாஸ்பேட் பாறை மற்றும் ஒரு சில இரும்புத் தாதுக்களிலும் காணப்படுகின்றது. கச்சா எண்ணெயில் கனிம -கரிம மூலக் கூறுகளாகவும் உள்ளது. வனேடியத் தாதுக்கள் அமெரிக்கா, ரஷ்யா,பின்லாந்து, தென் ஆப்பிரிக்கா, வாடா ரொடீசியா, பெரு, வெனிசுலா, பிரான்சு போன்ற நாடுகளில் அதிகம் கிடைக்கின்றது. மக்னீசியம் அல்லது மக்னீசியம்- சோடியக் கலவையால் வனேடியம் ட்ரை குளோரைடை ஆக்ஸிஜனீக்க வினைக்கு உட்படுத்தி, தூய வனேடியத்தைப் பெறலாம். இயற்கையில் காணப்படும் வனேடியத்தில், ௦.24 விழுக்காடு வனேடியம்-50 ம், 99.76 விழுக்காடு வனேடியம்-51ம் உள்ளன. இதில் வனேடியம்-50 கதிரியக்கமுடையது. இதன் அரை வாழ்வு 6 x 1015 ஆண்டுகள். பூமியின் புறவோட்டுப் பகுதியில் இதன் செழுமை ௦.02 விழுக்காடாகும். இது ஈயத்தின் செழுமையை விட 15 மடங்கும் வெள்ளியின் செழுமையை விட 2000 மடங்கும் அதிகமானது.
எரிகற்களில் வனேடியத்தின் செழுமை அதிகமுள்ளது. முதிர்ந்த உறுதியான மரங்களின் அடிப்பகுதிகளில் வனேடிய உப்புகள் உள்ளன. கடல் தாவர இனங்களிலும், கடல் வாழ் உயிரினகளின்  உடலிலும்           வனேடியம் அதிகம் இருக்கின்றது. வனேடியம் உயிரினகளின் வளர் சிதை மாற்ற வினைகளில் வினையூக்கியாகச் செயல்படுகின்றது. ஜப்பான் நாட்டில் அசிடியா (ascidia) என்ற கடல் வாழ் சிற்றுயிரியின் பண்ணைகளை அமைந்து அதன் உடலில் செறிவுற்றுள்ள 18.5 சதவீதம் வனேடியத்தைப் பிரித்தெடுக்க முயன்று வருகின்றார்கள். மரப் பிசின்களின் உதவியுடன் அயனிப் பரிமாற்ற வினை வழி வனேடியத்தைப் பிரித்தெடுக்கும் நவீன முறையை அமெரிக்கர்கள் கையாளுகின்றார்கள்
பண்புகள்
வனேடியத்தின் வேதிக் குறியீடு V ஆகும். இதன் அணுவெண் 23; அணு எடை 50 94; ,அடர்த்தி 5960 கிகி /கமீ; உருகு நிலையும்,கொதி நிலையும் முறையே 2193 K, 3673 K ஆக உள்ளன. தூய வனேடியம் பளபளப்புடன் கூடிய சாம்பல் நிற உலோகமாகும். இது மென்மையானது, கம்பியாகவும் இழுக்கக் கூடியது. வனேடியம் பலவகையான காரக் கரைசல்கள் மற்றும் கந்தக அமிலம், ஹைட்ரோகுளோரிக் அமிலம், உப்பு நீர் முதலியவற்றால் தாக்குறாது (அரிப்பு ஏற்படாமல்) இருக்கின்றது. ஆனால் 930 K க்கு மேல் உடனடியாக ஆக்சிஜனேற்றம் பெறுகிறது. உயர் வெப்ப நிலையில் அலோகங்களுடன் வினை புரிகிறது. நைட்ரஜன், ஆக்சிஜன், ஹைட்ரஜன் போன்ற தனிமங்கள் சிறிதளவே சேர்ந்த போதும், வனேடியம் ஒரு கடினப் பொருளாகி எளிதில் உடையக் கூடியதாகி விடுகின்றது.
வரலாறு
1801 ஆம் ஆண்டில் மெக்சிகோ பல்கலைக் கழகத்தைச் சேர்ந்த ஆண்டரஸ் மானுவெல் டெல்ரியோ அந்நாட்டில் கிடைத்த ஒரு கனிமப் பொருளை பகுத்தாராய்ந்து அதில் ஒரு புதிய தனிமம் இருபதைக் கண்டுபிடித்தார். வேதி வினைகளின் போது இது பன்னிற வேதிச் சேர்மங்களை ஏற்படுத்தியதால் அதைப் பான்குரோமியம் என அப்போது குறிப்பிட்டார். இச் சொல் பன்னிறங்களைச் சுட்டும் கிரேக்க மொழிச் சொல்லாகும். அதன் பிறகு அவரே சிவப்பு என்ற பொருள் தரக்கூடிய கிரேக்க மொழிச் சொல்லான எரித்ரோனியம்(erytronium) என்ற சொல்லைத் தேர்வு செய்தார். இப் புதிய உலோகத்தின் பல வேதிச் சேர்மங்கள் சூடுபடுத்தும் போது சிவப்பாகி விடுகிறது என்ற கண்டுபிடிப்பே இப் பெயரைச் சூட்டுமாறு தூண்டியது. ஆனால் ”வோலர்” என்ற பிரஞ்சு நாட்டு விஞ்ஞானி இது தூய்மையற்ற குரோமியம் என்று தெரிவித்தார். அதன் பிறகு 1830 ல் இதே தனிமம் வனேடியம் என்ற புதிய பெயருடன் "நில்ஸ் செப் ஸ்ட்ரோம்" என்பாரால் மீண்டும் கண்டுபிடிக்கப் பட்டது. வனாடிஸ் என்பது ஸ்காண்டிநேவியர்களின் பெண் கடவுள். 1867 ல் இங்கிலாந்து நாட்டு வேதியியலார் ஹென்றி ரோஸ்கோ தூய வனேடியத்தைப் பிரித்தெடுப்பதில் வெற்றி கண்டார். ஹைட்ரஜன் மூலம் குளோரைடுகளை அகற்றி 99.8 விழுக்காடு தூய்மையான வனேடியத்தைப் பெற்றார்.
பயன்பாடுகள்
thumb|left|Vanadinite thumb|upright|right|Tool made from vanadium steel
புற இணைப்புகள்
பகுப்பு:தனிமங்கள் பகுப்பு:வனேடியம் பகுப்பு:தாண்டல் உலோகங்கள் பகுப்பு:உணவுப் பட்டியல் கனிமங்கள்
தெக்கலூர்
தெக்கலூர் (Thekkalur) என்பது இந்தியாவின், தமிழ்நாட்டின், திருப்பூர் மாவட்டத்தில் உள்ள அவினாசி வட்டத்தில் அமைந்துள்ள ஒரு சிற்றூராகும்.
அமைவிடம்
இந்த ஊர் வட்டத் தலைநகரான அவினாசியிலிருந்து 8 கிமீ தொலைவிலும், மாவட்டத் தலைநகரான திருப்பூரிலிருந்து 18 கிமீ தொலைவிலும், சென்னையில்ரிருந்து 450 கிலோமீட்டர் தோலைவிலும் தங்க நாற்கர தேசிய நெடுஞ்சாலை 544-ல் அமைந்துள்ளது. அருகிலுள்ள வானூர்தி நிலையம் கோயம்புத்தூர் 29 கிமீ தொலைவில் அமைந்துள்ளது. இது தெக்கலூர் ஊராட்சிக்கு உட்பட்டது.
மக்கள் வகைப்பாடு
2011 மக்கள் தொகை கணக்கெடுப்பின்படி, தெக்கலூர் இருப்பிடக் குறியீடு அல்லது கிராமக் குறியீடு 64476 ஆகும். கிராமத்தின் மொத்த புவியியல் பரப்பளவு 2141.91 ஹெக்டேர் ஆகும். தெக்கலூர் கிராமத்தில் சுமார் 3,031 வீடுகள் உள்ளன. மொத்த மக்கள் தொகை 12,688 ஆகும். இதில் பெண்களின் எண்ணிக்கை 6612 (52.1 % ) என்றும், ஆண்களின் எண்ணிக்கை 6076 என்றும் உள்ளது. கல்வியறிவு பெற்றவர்கள் விகிதம் 71.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
பிற தகவல்கள்
தெக்கலூர் கிராமத்தில் விவசாயம் என்பது பிரதானமாக இருந்தது ஆனால் தற்போது இது முன்னணி ஜவுளி உற்பத்தி மற்றும் விசைத்தறி மையமாக உள்ளது. இங்கு பல ஜவுளி தயாரிப்பு நிறுவனங்கள் இயங்கி வருகின்றன. கனரா வங்கி, இ-சேவை மையம், கூட்டுறவு சங்கம், அஞ்சல் அலுவலகம், கிராம நிர்வாக அலுவலகம், துணை சுகாதார நிலையம் போன்ற அனைத்தும் இந்த ஊரின் பஞ்சாயத்து அலுவலக கட்டிடத்தில் மிக அருகில் உள்ளன.
குறிப்புகள்
பகுப்பு:திருப்பூர் மாவட்டத்திலுள்ள கிராமங்கள்
அதிகண்டம் (யோகம்)
இந்திய சோதிடத்தில் அதிகண்டம் என்பது, பஞ்சாங்க உறுப்புக்களுள் ஒன்றான "யோகம்" என்பதனுள் அடங்கும் 27 யோகங்களுள் ஆறாவது ஆகும். இராசிச் சக்கரத்தின் தொடக்கப் புள்ளியில் இருந்து 66° 40' தொடக்கம் 80° 00' வரை "அதிகண்டம்" யோகத்துக்கு உரியது. சூரியன், சந்திரன் ஆகிய கோள்களின் இருப்பிடங்களின் கூட்டுத்தொகை இந்தக் கோணத்தினூடாக அதிகரிப்பதற்கு எடுக்கும் நேரத்துக்குரிய யோகம் "அதிகண்டம்" ஆகும். இந்த நேரத்தில் பிறக்கும் ஒருவர் "அதிகண்டம்" யோகத்தைத் தனது பிறந்த யோகமாகக் கொண்டிருப்பார்.
சமசுக்கிருத மொழியில் அத்திகண்ட என்பது அதிக தடைகள் என்னும் பொருள் கொண்டது. மங்கலம் இல்லாதவை எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோளும் தேவதையும் சந்திரனே.
வெளியிணைப்புக்கள்
பகுப்பு:பஞ்சாங்கம் பகுப்பு:சோதிடம்
கெவின் புரூக்ஸ்
கெவின் புரூக்ஸ் (Kevin Brooks, பிறப்பு: அக்டோபர் 15 1959), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், 11 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1980 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
கெவின் புரூக்ஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 13 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1959 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:லின்கன்சையர் துடுப்பாட்டக்காரர்கள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள்
கண்டமங்கலம் (சட்டமன்றத் தொகுதி)
கண்டமங்கலம் சட்டமன்றத் தொகுதி, இந்தியாவின், தமிழ்நாடு மாநிலத்தில் விழுப்புரம் மாவட்டத்தில் இருந்த ஒரு சட்டமன்றத் தொகுதி ஆகும். 2008 ஆம் ஆண்டின் மீளெல்லை வகுப்பின்போது இத்தொகுதி நீக்கப்பட்டுவிட்டது.
மேற்கோள்கள்
பகுப்பு:தமிழ்நாடு நீக்கப்பட்ட சட்டமன்றத் தொகுதிகள் பகுப்பு:விழுப்புரம் மாவட்டம்
அனந்தபுரம் நகரம் சட்டமன்றத் தொகுதி
அனந்தபுரம் சட்டமன்றத் தொகுதி, ஆந்திரப் பிரதேச சட்டமன்றத்திற்கான தொகுதிகளில் ஒன்று. இந்த தொகுதியின் எண் 272 ஆகும். இது அனந்தபூர் மாவட்டத்தில் உள்ள 14 தொகுதிகளில் ஒன்று. இது அனந்தபூர் மக்களவைத் தொகுதிக்கு உட்பட்டது.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள்
தொல் ஏரி
தொல் ஏரி (Thol Lake) அல்லது தொல் பறவைகள் சரணாலயம் எனப்படும் இது, இந்தியாவின், குசராத்து மாநிலத்தில் அமைந்துள்ள செயற்கை நன்னீர் ஏரியாகும். பாசனத்திற்காக 1912 ஆம் ஆண்டு கட்டப்பட்ட இந்த ஏரி, 1988 ஆம் ஆண்டு தொல் பறவைகள் சரணாலயம் என அறிவிக்கப்பட்டது; சதுப்பு நிலங்களால் சூழப்பட்ட தொல் ஏரி, 60% நீர் பறவைகள் உட்பட சுமார் 150 வகையான பறவைகளின் வசிப்பிடமாக உள்ளது. மேலும், ஏரி மற்றும் அதன் சுற்றுப்புறப் பகுதிகளில், பூநாரைகள், சாரசு கொக்குகள் போன்ற இடம்பெயரும் பறவைகளின் இனப்பெருக்க கூடுகள் பெருமளவில் காணப்படுகிறது.
அமைவிடம்
மேசனா மாவட்டம், தொல் நாட்டுப்புறப் பகுதியில் அமைந்துள்ள இந்த ஏரி, அகமதாபாத் நகரத்திலிருந்து சுமார் 10 கி.மீ தூரத்தில் உள்ளது. ஏரி மற்றும் அதை சுற்றியுள்ள 7 ச.கி.மீ பரப்பளவையும் 1988 ஆம் ஆண்டு பறவைகள் சரணாலயமாக அறிவிக்கப்பட்டிருக்கிறது.
புகலிடம்
தொல் ஏரிக்கு புகலிட பறவைகள் ஏராளமாக வருகை தருகின்ற, கொக்குகள், நாரைகள், நீர் வாத்துகள், கரண்டி வாயன், செந்நாரை, விசிலடிச்சான், பெருங்கொக்கு, வெண்கொக்கு போன்ற சுமார் 100 வகையான பறவையினங்கள் இங்கு காணப்படுகின்றன. மேலும், சிவப்பு கழுத்தும் நீண்ட கால்களையும் கொண்ட இந்திய சாரசு கொக்கு எனும் பறவையினம் இவற்றில் குறிப்பிடத்தக்க ஒன்றாகும். மழைக்காலம் முடிந்தபின்னர் நவம்பர், மற்றும் பிப்ரவரி வரையான காலம் இந்த சரணாலயத்திற்கு இடப்பெயர்வுக்கு ஏற்றக் காலமாகும்.
பாரதிய ஜனதா கட்சியின் நாடாளுமன்றத் தலைவர்கள்
பாரதிய ஜனதா கட்சியின் நாடாளுமன்றத் தலைவர்கள் பட்டியல்:
மேற்கோள்கள்
பகுப்பு:பாரதிய ஜனதா கட்சி பகுப்பு:பாரதிய ஜனதா கட்சி அரசியல்வாதிகள்
வேதித் தொகுப்பு
வேதித் தொகுப்பு (Chemical synthesis) என்பது ஒரு பொருளை அல்லது பல பொருள்களை தயாரிக்கும் நோக்கத்துடன் வேதி வினைகளை நிகழ்த்துகிற ஒரு வேதியியல் செயல் முறையாகும். ஒன்று அல்லது பல வினைகளின் மூலம் இயற்பியல் மற்றும் வேதிப்பொருள்களை கையாளுவதால் இவ்விளைபொருள் அல்லது விளைபொருள்கள் கிடைக்கின்றன. தற்கால சோதனைக்கூட பயன்பாட்டில் மறு ஆக்கம் செய்யவும், நம்பகத்தன்மையுடனும் பல சோதனைக்கூடங்களில் நிறுவி பயன்படுத்தவும் முடியும் எனக் கருதப்படுகிறது.
வினைப்பொருள் அல்லது வினைப்படு பொருளாக சேர்மங்களை தேர்ந்தெடுப்பதிலிருந்து வேதித் தொகுப்பு தொடங்குகிறது. தேர்ந்தெடுக்கப்பட்ட வினைபடு பொருள்கள் மீது பல்வேறு வகையான வினை வகைகள் பிரயோகிக்கப்பட்டு ஒரு விளை பொருள் தொகுக்கப்படுகிறது. அல்லது ஓர் இடைநிலை விளைபொருள் தயாரிக்கப்படுகிறது. இதற்காக வினைபடு பொருளை கலக்க வேதி உலை அல்லது சாதாரணமான கோளவடிவக் குடுவை போன்றவை அவசியமாகின்றன. பல வினைகளின் முடிவில் இறுதி விளைபொருள் தயாரித்து பிரிக்கப்பட வினை தொடங்குவதற்கு முன்னர் சில முன் செயல்முறைகள் தேவைப்படுகின்றன.
வினையின் இறுதியில் உருவாகும் விலைபொருளின் அளவு வினை விளைச்சல் எனப்படுகிறது. குறிப்பாக வேதியல் தொகுப்பு வினையில் உருவாகும் வேதியியல் விளைபொருட்களின் எடை கிராம் அலகிலும் அல்லது கோட்பாடுகளின் படியான கணக்கீட்டின் அடிப்படையில் சதவீதமாக வெளியிடப்படுகிறது. இத்தகைய தொகுப்பு வினைகளின் போது விரும்பத்தகாத பக்க வினைகள் நிகழ்ந்து தேவையான வினை பொருட்களின் விளைச்சலைக் குறைக்கும் செயல்முறையும் நிகழ்வதுண்டு. எர்மான் கோல்ப் என்பவர் இன்றைய நடைமுறையில் உள்ள வேதித்தொகுப்பு வினையின் பொருளுடன் முதன் முதலில் வேதித்தொகுப்பு வினையைப் பயன்படுத்தினார்.
மூலோபாயங்கள்
வினைபடு பொருள் அ வை வினை விளைபொருள் ஆ வாக மாற்றுவதற்கு ஒற்றை படிநிலையைத் தாண்டி வேதித் தொகுப்பு வினைகளில் பல மூலோபாயங்கள் பயன்படுத்தப்படுகின்றன. பலபடி வேதித் தொகுப்பு வினைகளில் ஒரு வேதிச் சேர்மம் தொடர்ச்சியான தனித்தனி வினைகளால் தொகுக்கப்படுகிறது. ஒவ்வொரு வினையும் அவற்றின் தனிவினைகள் மூலம் நிகழ்கின்றன. உதாரணமாக ஓர் ஆய்வகத் தொகுப்பு வினையில் பாராசிட்டமாலைத் தொகுக்க மூன்று தனித்தனியான செயற்கை முறைகள் பயன்படுகின்றன. அடுக்கடுக்கு வினைகளில் பல வேதியியல் மாற்றங்கள் ஒரு வினைபடு பொருளுக்குள்ளேயே நிகழ்கின்றன. பல வினைபடு பொருட்கள் பங்கேற்கும் வினையில் 11 வெவ்வேறு வினைகளுக்கு உட்பட்ட பின்னர் ஒரு தனி வினைவிளை பொருள் உருவாதலும் இங்கு உண்டு. பல மின்திறன் எதிர்விளைவுகளில் ஒற்றை எதிர்வினை உற்பத்தி மற்றும் ஒரு தொலைநோக்கி உருவாக்கம் ஆகியவற்றில் ஒரு எதிர்வினை இடைநிலைகள் தனிமையாக்குதல் இல்லாமல் பல மாற்றங்கள் வழியாக செல்கிறது. ஓருலைத் தொகுப்பு முறையில் ஒரு வினைபடு பொருள் எந்த விதமான இடைநிலை பொருள்களையும் பிரித்துக் கொடுக்காமல் பல வேதிமாற்றங்கள் வழியாக விளைபொருளைக் கொடுக்கவும் செய்கிறது.
கரிமத் தொகுப்பு வினைகள்
கரிமத் தொகுப்பு வினைகள் என்பது கரிம சேர்மங்களைத் தயாரிக்க உதவும் ஒரு சிறப்பு கிளை தயாரிப்பு முறையாகும்.. ஒட்டுமொத்த தொகுப்பு வினை போன்ற முறைகளில் ஒரு குறிப்பிட்ட சிக்கலான வேதிப் பொருளைத் தயாரித்துத் தொகுப்பதற்கு பல படிநிலைகள் மேற்கொள்ள வேண்டியிருக்கிறது. கூடுதலான நேரத்தையும் செலவிட அவசியம் உண்டாகிறது. கரிமத் தொகுப்பு வினைகள் வழியாக கரிமச் சேர்மங்களைத் தயாரிப்பதற்கு மிகுந்த திறன் தேவைப்படுகிறது. சிக்கலான மற்றும் மதிப்பு மிக்க வேதிப்பொருட்களைத் தொகுப்பவர்கள் வேதியியலாளர்கள் மத்தியில் மதிப்புமிக்கவர்களாகக் கருதப்படுகிறார்கள். இத்தகைய ஒரு கரிமப் பொருளைத் தொகுப்பு வினையில் தயாரித்தற்காக இராபர்ட்டு பர்ன்சு உட்வர்டுக்கு வேதியியலுக்கான நோபல் பரிசு கிடைத்தது. ஒரு வேதியியல் தொகுப்பு அடிப்படையான ஆய்வகச் சேர்மத்திலிருந்து தொடங்கி ஒரு புதிய விளைபொருளின் விளைச்சலில் முடிகிறது என்றால் அத்தொகுப்பு வினை முற்றிலும் ஒரு செயற்கை வினையாகும். ஒருவேளை தாவரங்கள் அல்லது விலங்குகளிலிருந்து தனிமைப்படுத்தப்பட்டு பின்னர் புதிய சேர்மங்களுக்கு இட்டுச்செல்கிறது என்றால் அத்தொகுப்பு வினை பகுதி செயற்கை செயல்முறை வினை என விவரிக்கப்படுகிறது.
குறுகிய வரையறை
வேதித் தொகுப்பு வினை என்பதற்கு மற்றொரு பொருளும் கூறப்படுகிறது. ஒரு குறிப்பிட்ட வகையான ரசாயன வினையை மட்டும் குறிப்பதாகவும் கூறி கட்டுப்படுத்தப்படுகிறது. இரண்டு அல்லது அதற்கு மேற்பட்ட வினைபடு பொருள்கள் நேரடியாக இணைந்து வினைபுரிந்து ஓர் ஒற்றை விளைபொருளை உருவாக்கும் வினை இவ்வாறு அழைக்கப்படுகிறது.
மேற்கோள்கள்
பகுப்பு:வேதியியல் பகுப்பு:வேதித் தொகுப்புமுறைகள்
மராத்திய கூட்டமைப்பு
மராத்திய கூட்டமைப்பு (Maratha confederacy), சிவாஜியின் மறைவிற்குப் பின்னர், முகலாயர்களின் தொடர் தாக்குதல்களால் மராத்தியப் பேரரசு சீர்குலைந்தது. 1707ல் முகலாயப் பேரரசர் அவுரங்கசீப்பின் மறைவுக்குப் பின்னர், மராத்தியப் பேரரசை மீண்டும் நிலை நிறுத்துவதற்காக பேஷ்வாக்களின்  ஆலோசனையின் படி,   சிவாஜியின் பேரன் சத்திரபதி  சாகுஜியின் தலைமையில்,  மராத்தியப் படைத் தலைவர்கள் கொண்ட மராத்தியக் கூட்டமைப்பை பேஷ்வா பாஜிராவ் உருவாக்கினார்.
முன்னர் சத்திரபதி சாகுஜி, தனது பேரரசை வழிநடத்திச் செல்ல தகுதியான பிரதம அமைச்சர் எனும் பேஷ்வா தலைமையில் அமைச்சரவையும், பேஷ்வாவுக்கு அடங்கி நடக்கும் படைத்தலைவர்களையும் நியமித்து, அவர்களுக்கு உரிய அதிகாரங்களை வழங்கியிருந்தார்.
1749ல் சாகுஜியின் மறைவிற்குப் பின்னர் மராத்தியப் பேரரசின் அனைத்து அதிகாரங்களும் பேஷ்வாக்களிடம் வந்தது. மராத்தியப் பேரரசர்கள் பொம்மைகளாக இருந்தனர். மராத்தியப் படைத்தலைவர்களான ஓல்கர்கள், கெயிக்வாட்டுகள், சிந்தியாக்கள் மற்றும் போன்சலேக்கள் போன்ற மராத்திய அரச குலங்கள், வட இந்தியா மற்றும் மத்திய இந்தியா, கிழக்கு இந்தியா மற்றும் மேற்கு இந்தியப் பகுதிகளை கைப்பற்றினர். மராத்தியக் கூட்டமைப்பின் எல்லைகள் மேற்கே பஞ்சாப் முதல் கிழக்கே மேற்கு வங்காளம் வரையும், வடக்கே காஷ்மீர் முதல் தெற்கே ஆற்காடு வரை விரிவு படுத்தினர்.
1761ல் மூன்றாம் பானிபட் போரில், ஆப்கானிய மன்னர் அகமது ஷா துரானியின் படைகளுடன், மராத்திய கூட்டமைப்பு படைகள் மோதின. மராத்திய கூட்டமைப்பு படைகள் போரில் அதிர்ச்சி தோல்வி கண்டது.
பின்னர் 1772ல் மராத்தியக் கூட்டமப்பின் பேஷ்வா முதலாம் மாதவராவின் மறைவிற்குப் பின்னர், மராத்தியக் கூட்டமைப்பு பல பகுதிகளாகப் பிரிக்கப்பட்டு, பேஷ்வாவால் நியமிக்கப்பட்ட மராத்தியப் படைத்தலைவர்களின் வம்சத்தினர் ஆண்டனர். அவர்கள் முறையே: பரோடா பகுதிகளை கெயிக்வாட் மராத்திய வம்சத்தவர்களும், குவாலியர் பகுதிகளை ஹோல்கர் வம்சத்தவர்களும், இந்தூர் பகுதிகளை சிந்தியா வம்ச மராத்தியர்களும் ஆண்டனர். மராத்திய போன்சலே வம்சத்தினர் தமிழ்நாட்டின் தஞ்சாவூர் மராத்திய அரசு, தற்கால மகாராட்டிராவில் உள்ள நாக்பூர் அரசு, சதாரா அரசு மற்றும் அக்கல்கோட் அரசு போன்ற 28 இராச்சியங்களை  ஆண்டனர்.
இவர்கள் தங்களுக்குள் பிணக்குகள் கொண்டிருந்தாலும், தொடர்ந்து போர்த்துகேய கிழக்கிந்தியக் கம்பனி மற்றும் கிழக்கிந்தியக் கம்பெனி ஆட்சியாளர்களுக்கு எதிராக 1775 முதல் 1818 முடிய போரிட்டனர்.
1802ல் ஓல்கர் வம்சத்தவர்கள் ஆண்ட குவாலியர் அரசை போரில் கிழக்கிந்திய கம்பெனி ஆட்சியாளர்கள் கைப்பற்றினர். பேஷ்வா இரண்டாம் பாஜிராவ்  ஆங்கிலேக் கிழக்கிந்திய கம்பெனியின் பாதுக்காப்பைக் கோரினார். எனவே 1818ல் மராத்தியக் கூட்டமைப்பு சிதைவுற்றது.
பிரித்தானிய இந்தியாவில் மராத்திய கூட்டமைப்பில் இருந்த மன்னர்கள், ஆங்கிலேயர்களுக்கு ஆண்டு தோறும் கப்பம் செலுத்திக் கொண்டு தங்கள் அரசை, இராணுவப் படை இல்லாத சுதேச சமஸ்தான மன்னர்களாக ஆண்டனர். பின்னர் இந்திய விடுதலைக்குப் பின்னர், 1948ல் மராத்திய சுதேச சமஸ்தானங்கள், இந்திய அரசுடன் இணைந்தது.
வெளி இணைப்புகள்
பகுப்பு:மராட்டியப் பேரரசு பகுப்பு:இந்திய அரச மரபுகள் பகுப்பு:மகாராட்டிர வரலாறு பகுப்பு:முன்னாள் முடியாட்சிகள் பகுப்பு:இந்துப் பேரரசுகள் பகுப்பு:மகாராட்டிரம் பகுப்பு:இந்திய வரலாறு
அடுக்கு விளைவு
அடுக்கு விளைவு (stack effect) என்பது; கட்டிடங்கள், புகைபோக்கிகள், எரிவளிம அடுக்குகள், போன்றவற்றில் உள்ளிருந்து வெளியேயும், வெளியிலிருந்து உள்ளுக்கும் மிதப்பாற்றலால் உருவாக்கப்படும் காற்றின் ஓட்டத்தைக் குறிக்கும். வெப்பநிலை, நீர்த்தன்மை என்பவற்றால் ஏற்படும் வளியின் அடர்த்தி வேறுபாடுகள் இந்த மிதப்பாற்றலை உருவாக்குகிறது. இது நேர் அல்லது எதிர்மறை மிதப்பாற்றலாக இருக்கக்கூடும். வெப்பநிலை வேறுபாடும், அமைப்பின் உயரமும் கூடக்கூட மிதப்பாற்றலும் அதிகரிக்கும். இதனால் அடுக்கு விளைவும் கூடுதலாக இருக்கும். அடுக்கு விளைவை புகைபோக்கி விளைவு என்றும் குறிப்பிடுவது உண்டு. இது கட்டிடங்களுக்குள் இயற்கைக் காற்றோட்டத்துக்கு உதவுவதுடன், காற்று ஊடுருவலையும் ஏற்படுத்துகின்றது.
கட்டிடங்களில் அடுக்கு விளைவு
கட்டிடங்கள் முற்றாகவே இறுக்கமாக மூடப்பட்டிருப்பதில்லை. தரைத் தளத்தில் கதவுகள் இருக்கும். இவற்றினூடாகவும் காற்று உட்செல்ல முடியும். கட்டிடங்களின் கீழ்ப்பகுதிகளில் வளி சூடாகும்போது அடர்த்தி குறைவதால் அது மேல்நோக்கிச் செல்கிறது. இருக்கக்கூடிய படிக்கட்டு வெளிகள் முதலியவற்றினூடாக மேல் தளங்களுக்குச் செல்லும் இச் சூடான வளி சாளரங்கள் மற்றும் இடைவெளிகளூடாக வெளியேறும். கீழ் மட்டத்திலிருந்து வளி மேலெழுந்து செல்வதால் கீழ் மட்டங்களில் அமுக்கம் குறையும். இதனால் குளிர்ந்த வெளிக் காற்று கீழ் மட்டத்திலுள்ள கதவுகள் போன்ற வெளிகளினூடாகக் கட்டிடங்களுக்குள் வரும். குளிரூட்டப்படும் கட்டிடங்களில் இது மறுதலையாக நடைபெறும். எனினும் இதில் வெப்பநிலை வேறுபாடுகள் குறைவாக இருப்பதால் அடுக்கு விளைவு முன்னதைப் போல் வலுவாக இருபதில்லை.
உயரமான நவீன கட்டிடங்களில், புறக்கூடு கூடிய அளவு இறுக்கமாக மூடப்பட்டிருப்பதால் அடுக்கு விளைவு குறிப்பிடத்தக்க அமுக்க வேறுபாட்டை ஏற்படுத்தலாம். இதனை ஈடு செய்வதற்கு வடிவமைப்பில் உரிய கவனம் செலுத்தவேண்டி இருக்கும். பொறிமுறைக் காற்றோட்ட வழிமுறைகளையும் கைக்கொள்ளவேண்டி இருக்கலாம். படிக்கட்டுகள், குளாய்வழிகள், உயர்த்திவழிகள் போன்றவை அடுக்கு விளைவை ஊக்குவிக்கின்றன. பிரிசுவர்கள், தளங்கள், தீத்தடுப்பு ஒழுங்குகள் போன்றவை இவ்விளைவைக் குறைக்க உதவலாம். தீத்தடுப்பைப் பொறுத்தவரை, அடுக்கு விளைவைக் குறைப்பது முக்கியமானது ஏனெனில் அடுக்கு விளைவினால் தீ கீழ்த் தளங்களிலிருந்து மேல் தளங்களுக்கு வேகமாகப் பரவும் வாய்ப்பு ஏற்படுகிறது.
மேற்கோள்கள்
பகுப்பு:கட்டிடப் பொறியியல் பகுப்பு:வெப்ப இயக்கவியல்
விர்னாகுலர் பிரஸ் சட்டம் 1878
பிரிட்டிஷ் இந்தியாவில், ஆங்கில பத்திரிகைகளின் சுதந்திரத்தை குறைக்கும் மற்றும் பிரிட்டிஷ் கொள்கைகளுக்கு எதிரான விமர்சனத்தின் வெளிப்பாட்டை தடுக்கவும் இயற்றப்பட்டது-குறிப்பாக இரண்டாம் ஆங்கிலோ-ஆப்கானின் ஆரம்பத்தோடு வளர்ந்த எதிர்ப்பு போர் (1878-80).இச்சட்டம் இந்தியாவின் வைஸ்ராய், பின்னர் லார்ட்டன் அவர்களால் முன்மொழியப்பட்டது, மற்றும் மார்ச் 14, 1878 அன்று வைஸ்ராய் கவுன்சிலால் ஒருமனதாக நிறைவேற்றப்பட்டது. இந்தச் சட்டம் ஆங்கில மொழி வெளியீடுகளை விலக்கிக் கொண்டது, இது 'ஓரியண்டல் மொழிகளில் பிரசுரங்கள்' தெற்கில் தவிர, நாட்டில்.
வரலாறு
இந்தியாவில் முதல் பத்திரிக்கைகள் கிழக்கு இந்திய கம்பெனி கட்டுப்பாட்டின் கீழ் இருந்தன, பத்திரிகை சில நேரங்களில் நிறுவனத்தின் நலன்களுக்கு ஒரு பிரச்சனையை உருவாக்கியது. இதன் விளைவாக, முதல் இரண்டு பத்திரிகைகள் தடை செய்யப்பட்டன - ஒன்று போல்ட் மற்றும் வங்காள வாயிலெட்டால் தொடங்கப்பட்டது. 1799 ஆம் ஆண்டில் லார்ட் வெலெஸ்லி மீண்டும் பத்திரிகைகளை ஒழுங்குபடுத்தினார்; எந்த பத்திரிகை விளம்பரம் உட்பட எந்த கையெழுத்து வெளியீட்டு முன் அரசாங்கத்தின் ஒப்புதல் மற்றும் பெற வேண்டும் எந்த படி. 1857 ஆம் ஆண்டின் இந்திய கலகத்தின் போது, "கஜிங் சட்டம்", லார்ட் ல்ட்டன் ஆல் நிறைவேற்றப்பட்டது, இது அச்சிடும் அச்சகங்கள் நிறுவப்படுவதை கட்டுப்படுத்தவும், அச்சிடப்பட்ட மேட்டரின் பைத்தியத்தை கட்டுப்படுத்துவதற்கும் முயன்றது. அனைத்து பத்திரிகைகளும் அரசாங்கத்தின் உரிமத்தை பிரசுரங்கள் ஆங்கிலோ மற்றும் பிற பிராந்திய மொழிகளிலும், பிரிட்டிஷ் அரசின் உள்நோக்கங்கள் எந்த அச்சுப்பொறியும் தீர்த்துவைக்கக் கூடாது என்றும், அது வெறுப்புணர்வு மற்றும் அவமதிப்பு மற்றும் அதன் உத்தரவுகளுக்கு சட்டவிரோதமான சட்டவிரோத எதிர்ப்பைக் கொண்டுவருவதாகவும் உள்ளது. அனைத்து தேசியவாத உணர்வுகளை அடக்குவதற்குப் போதுமான வலிமை வாய்ந்தது, இது பெரிதும் கட்டாயப்படுத்தி சட்டத்தை உருவாக்கியது, இது சர் அலெக்ஸாண்டர் ஜான் அர்புட்நோட் மற்றும் வங்கியின் லெப்டினென்ட் கவர்னரான சேர் ஆஷ்லே ஏடன் ஆகியோரால் வடிவமைக்கப்பட்டது.
விர்னாகுலர் பிரஸ் சட்டம் நிறைவேற்றப்பட்ட சமயத்தில், வங்காளத்தில் முப்பதுக்கும் மேற்பட்ட பத்திரிகை ஆவணங்களும், அம்ரிதா பஜார் பட்ரிகா, ஒரு சிஷிர் குமார் கோஷும் இருந்தனர். சர் ஆஷ்லே எடென் அவரை அழைத்தார், அவர் கடைசியாக தலையங்கத்தில் ஒப்புதல் அளித்திருந்தால் தொடர்ந்து அவரது கட்டுரைக்கு பங்களிப்பு வழங்குவார். கோஸ் மறுத்து, "நிலத்தில் குறைந்தது ஒரு நேர்மையான பத்திரிகையாளர் இருக்க வேண்டும்" என்று குறிப்பிட்டார். இந்த சம்பவத்திலிருந்து வெர்னாகுலர் பிரஸ் சட்டம் வளர்ந்துவிட்டதாக சொல்லலாம். சட்டம் நிறைவேற்றப்பட்ட காலம் பற்றி, சர் ஆஷ்லி ஒரு உரையில் குறிப்பிட்டது, பதினைந்து நாற்பது வெவ்வேறு வட்டார ஆவணங்களை வெளியிட்டார்.
ஒரு பத்திரிகையின் அச்சுப்பொறி அல்லது வெளியீட்டாளர் ஒரு பத்திரத்தில் நுழைவதற்கு எந்தவொரு நீதிபதியோ அல்லது காவல்துறை அதிகாரியோ எந்த அதிகாரியிடம் வேண்டுமானாலும் அழைக்கப்பட வேண்டும், அது ஒரு குறிப்பிட்ட வகையான உள்ளடக்கத்தை அச்சிட வேண்டாம், அது எந்த அச்சுப்பொறியும் பறிமுதல் செய்யக்கூடும் என்று சட்டம் தெரிவித்துள்ளது. பிரசுரத்திற்கு முன்னர் ஆவணங்களின் உள்ளடக்கங்களை அனைத்து ஆதார ஆவணங்களையும் பொலிஸ் நிலையத்திற்கு சமர்ப்பிப்பதற்கான சட்டம் வழங்கப்பட்டது. பொய்யான செய்திகள் என்னவென்பது பொலிசாரால் நிர்ணயிக்கப்பட்டது, நீதித்துறை அல்ல. இந்தச் சட்டத்தின் கீழ் பல பத்திரிகைகளும் அபராதம் விதிக்கப்பட்டன, அவற்றின் ஆசிரியர்கள் சிறையில் அடைக்கப்பட்டனர். இவ்வாறு, அவர்கள் முன் கட்டுப்பாட்டுக்கு உட்பட்டவர்கள். பாதிக்கப்பட்ட கட்சியானது சட்ட நீதிமன்றத்தில் தீர்ப்பை பெற முடியவில்லை. இந்திய மொழி பத்திரிகைகளுக்கு பொது அச்சுறுத்தல்கள் சேர்க்கப்பட்டுள்ளன.
மேலே உள்ள ஏதேனும் ஒன்று அல்லது அதற்கு மேற்பட்டவை சட்டப்படி தண்டிக்கப்படலாம், ஆனால் எந்த நீதிமன்றத்திலும் எந்த நீதிமன்றத்திலும் எந்தவொரு தீர்ப்பும் கோரப்பட முடியாது.
வரவேற்பு
பிரிட்டிஷ் அரசாங்கம் எவ்வித எதிர்வினையையும் ஊக்குவிக்காமல் மசோதாவை நிறைவேற்றுவதில் அவசரமாக இருந்ததால், கல்கத்தாவில் உள்ள வழக்கமான ஆவணங்களில் இந்த பில் வெளியிடப்படவில்லை, மேலும் வடமேற்கு மாகாணங்கள் தகவல் பெறுவதில் மெதுவாக இருந்தன. கல்கத்தாவில் உள்ள அம்ரிதா பஜார் பத்ரிகா வர்னாகுலர் பிரஸ் சட்டத்தை கடந்து ஒரு வாரம் முழுவதும் அனைத்து ஆங்கில வார இதழாக மாறியிருந்தாலும், வடக்கின் பத்திரிகைகளானது அதன் இருப்பிடம் இருபது வாரங்களுக்கு பின்னரும், அந்த விதியின் சரியான விதி என்ன என்பதை யோசித்துக்கொண்டிருந்தன. . அடுத்தடுத்த ஆண்டுகளில் பல பெங்காலி பத்திரிகைகளின் தோற்றமும் காணாமல் போனதுடன், மொழி மற்றும் சிந்தனையின் வறுமையுடன் ஆதரவு பெறத் தவறியது. [2]
வெளியீட்டாளர்கள் இந்த விதிகள் பற்றி அறிந்தவுடன், ஒடுக்குமுறை நடவடிக்கை கடுமையான எதிர்ப்பை எதிர்கொண்டது. மதம், சாதி மற்றும் மதத்தைத் தவிர எல்லா சொந்தக் கூட்டங்களும் நடவடிக்கைகளை கண்டனம் செய்தன; வங்காளத்திலும் இந்தியாவிலும் உள்ள அனைத்து முக்கிய தலைவர்களும் இந்த சட்டத்தை சட்டத்திற்கு புறம்பான மற்றும் நியாயமற்றதாக கண்டனம் செய்தனர், உடனடியாக திரும்பப் பெற வேண்டும் என்று கோரினர். பத்திரிகைகள் முடிவில்லாமல் நடவடிக்கைகளை விமர்சித்து வருகின்றன. லார்ட் ரியபனின் வெற்றிகரமான நிர்வாகம், சட்டத்தின் விளைவாக ஏற்பட்ட வளர்ச்சியை மறுபரிசீலனை செய்து கடைசியாக அதைத் திரும்பப் பெற்றது. இருப்பினும், இந்தியாவில் வளர்ந்து வரும் சுதந்திரம் இந்தியாவின் வளர்ந்து வரும் சுதந்திர இயக்கத்தை எரிபொருளாக உதவியது. பொதுவாக இந்திய தேசிய காங்கிரஸின் முன்னோடிகளில் ஒன்றாக கருதப்படும் இந்திய சங்கம், சட்டத்தின் மிகப்பெரிய விமர்சகர்களில் ஒருவராக இருந்தது. அக்டோபர் I878 ஆம் ஆண்டில், இந்தச் சட்டம் சிறிய மரியாதைக்கு மாற்றியமைக்கப்பட்டாலும், ஒரு ஆசிரியருக்கு எதிரான தேசபக்திக்கு எதிரான குற்றச்சாட்டு வழக்கில் நீதி விசாரணைக்கு முக்கியமான கோரிக்கை அரசாங்கத்தால் ஒப்புக் கொள்ளப்படவில்லை; ஜாமீன் பத்திரங்கள் இருந்த போதினும், வெளியீட்டுக்கு முன்னர் சான்றுகளை சமர்ப்பிப்பது இனிமேலும் வலியுறுத்தப்படவில்லை.
பகுப்பு:சட்டம்
தைவான் கூட்டுறவு வங்கி
வெளி இணைப்புகள்
பகுப்பு:தைவான்
ஒரு தலை ராகம்
ஒரு தலை ராகம் 1980 ஆம் ஆண்டு வெளிவந்த தமிழ்த் திரைப்படமாகும். ஈ. எம். இப்ராகிமின் தயாரிப்பு மற்றும் இயக்கத்தில் வெளிவந்த இத்திரைப்படத்தில் சங்கர், ரூபா, சந்திரசேகர் மற்றும் பலரும் நடித்துள்ளனர்.
இத்திரைப்படம் 1999 ஆம் ஆண்டில் பஞ்சதாரா சிலக்கா என்ற பெயரில் தெலுங்கில் தயாரிக்கப்பட்டு வெளியிடப்பட்டது.
கதைச் சுருக்கம்
மாயவரத்தின் புறநகரில் அமைந்துள்ள ஒரு கல்லூரியில் முதுகலை படிப்புபடிக்க மாயவரத்தைச் சேர்ந்த இளைஞன் இராஜா சேர்கிறான். கல்லூரிக்கு தொடருந்தின் வழியாக நன்பர்களுடன் இராஜா சென்றுவருகின்றனர். அதே தொடர்வண்டியில் பயணிக்கும் உடன் கல்லூரியில் படிக்கும் அடக்கம்மிக்க சுபத்திராவைக் கண்டு அவள் மீது காதல்கொள்கிறான். சுபத்திராவும் இராஜாவினால் ஈர்க்கப்படுகிறாள் என்றாலும் அவள் அதை தன் குடும்பச்சூழலால் வெளிகாட்டிக்கொள்ளாமல் இருக்கிறாள். தன் காதலை சுபத்திராவிடம் இராஜா தெரிவித்தும், அனுக்கு பிடிகொடுக்காமல் சுபத்திரா விலகி செல்கிறாள். தன் காதலுக்கு விடை தெரியாத இராஜா அந்த ஏக்கத்தில் சரியாக உண்ணாமலும், உறங்காமலும் உடல் தளர்ச்சி அடைகிறான். கல்லூரியின் கடைசி நாளில் இராஜாவின் நண்பன் மூர்த்தி சுபத்திராவின் மௌனத்தை உடைக்கும்விதமாக பேசுகிறான். இதனால் மனம் தெளிவடையும் சுபத்திரா மறுநாள் தொடர் வண்டியில் இராஜாவிடம் தன் வந்து தன் காதலை தெரிவிக்கிறாள். பதில் சொல்லாமல் இருக்கும் இராஜாவைத் தொடும்போது அவன் இறந்துவிட்டது தெரிந்து கதறுகிறாள்.
பாடல்கள்
இத்திரைப்படத்தின் பாடல்களை டி. ராஜேந்தர் எழுதி, இசையமைத்திருந்தார். ஏ. ஏ. ராஜ் பின்னணி இசையை வழங்கியிருந்தார்.
வெளியீடு
1980 மே 2 அன்று வெளியான இப்படம் மிகப்பெரிய வெற்றிப்படமாக அமைந்தது. திரையரங்கில் 365 நாட்கள் ஓடியது.
மேற்கோள்கள்
பகுப்பு:1980 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:டி. ராஜேந்தர் இசையமைத்த திரைப்படங்கள்
மேலராதாநல்லூர் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கீத் ஜோன்ஸ்
வெளி இணைப்பு
கீத் ஜோன்ஸ்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 18, 2012..
பகுப்பு:இங்கிலாந்துத் துடுப்பாட்டக்காரர்கள் பகுப்பு:1942 பிறப்புகள் பகுப்பு:பெட்போர்ட்சையர் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள்
கல்யாண்துர்க் சட்டமன்றத் தொகுதி
கல்யாண்துர்க் சட்டமன்றத் தொகுதி, ஆந்திரப் பிரதேச சட்டமன்றத்திற்கான தொகுதிகளில் ஒன்று. இந்த தொகுதியின் எண் 273 ஆகும். இது அனந்தபூர் மாவட்டத்தில் உள்ள 14 தொகுதிகளில் ஒன்று. இது அனந்தபூர் மக்களவைத் தொகுதிக்கு உட்பட்டது.
தொகுதிக்கு உட்பட்ட பகுதிகள்
இத்தொகுதியில் பிரம்மசமுத்திரம், கல்யாண்துர்க், செட்டூர், குந்துர்ப்பி, கம்பதூர் உள்ளிட்ட மண்டலங்கள் உள்ளன.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள்
வடக்குப்பட்டு ஊராட்சி, காஞ்சிபுரம்
வடக்குப்பட்டு ஊராட்சி (Vadakkupattu Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள குன்றத்தூர் வட்டாரத்தில் அமைந்துள்ளது. இந்த ஊராட்சி, ஸ்ரீபெரும்பதூர் சட்டமன்றத் தொகுதிக்கும் ஸ்ரீபெரும்புதூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2650 ஆகும். இவர்களில் பெண்கள் 1287 பேரும் ஆண்கள் 1363 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அழகியபாண்டியபுரம் அழகிய நம்பி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கன்னியாகுமரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இந்திய விடுதலைப் போராட்டத்தில் தமிழர்கள்
இந்திய விடுதலைப்போராட்டத்தில் தமிழர்கள் குறிப்பிடத்தக்க பங்கு வகித்தனர். 1857-ல் நடந்த சிப்பாய் கலகம் முதல் இந்திய விடுதலைப் போர் எனக் குறிப்பிடப்படுகிறது. எனினும் தென்னிந்தியாவில் அதற்கு முன்னரே பிரித்தானிய கிழக்கிந்திய நிறுவனத்துக்கு எதிராகப் பல போர்களும் கிளர்ச்சிகளும் நடைபெற்றன.
சுகர்மம் (யோகம்)
சமசுக்கிருத மொழியில் சுகர்மா என்பது நல்ல வேலை என்னும் பொருள் கொண்டது. மங்கலமானவை எனச் சோதிட நூல்கள் குறிப்பிடும் யோகங்களுள் இதுவும் ஒன்று. இதன் ஆட்சிக் கோள் செவ்வாய். ஆட்சித் தேவதை இந்திரன்.
இந்திய விடுதலைப் போராட்டத்தில் தமிழர்கள்
பாளையக்காரர்களின் எதிர்ப்பு
மதுரை நாயக்க மன்னர்களுக்குக் கட்டுப்பட்ட சிற்றரசர்களாக கப்பத்தொகையினை செலுத்திவந்த பாளையக்காரர்கள், கள்ளர் நாடுகள் மற்றும் மறவர்கள் மதுரை நாயக்க மன்னர்களின் மறைவிற்குப் பிறகு கப்பம் கட்ட மறுத்தனர். எனவே ஆற்காடு, மதுரை உள்ளிட்ட அரசுகள் நவாப்பின் ஆட்சிக்குட்பட்டபோது கிட்டத்தட்ட 20 ஆண்டுகாலம் தன்னாட்சி புரிந்து வந்த இவர்கள், கட்டுப்பட்டு கப்பம் செலுத்த மறுத்தனர். இதனால் ஏற்பட்ட கிளர்ச்சியை அடக்க நவாப்புக்குப் படை உதவி செய்த ஆங்கிலேயர்களுக்கு நவாப், கட்டணம் செலுத்த வேண்டியிருந்தது. இது பெரும் கடன்தொகையாக மாறவே இப்பகுதிகளில் எல்லாம் வரி வசூல் செய்யும் உரிமையை கம்பெனியார் பெற்றனர். இதனை அழகு முத்துக்கோன், பூலித்தேவன், முத்துராமலிங்க சேதுபதி, வேலு நாச்சியார், மருது பாண்டியர், கட்டபொம்மன், வாளுக்கு வேலி அம்பலம் உள்ளிட்ட பலர் எதிர்த்தனர்.
அழகு முத்துக்கோன்
250px|thumb|அழகு முத்துக்கோன் அழகு முத்துக்கோன் (1728-1757) கட்டாலங்குளம் சீமையின் அரசராக இருந்தவர். ஜெகவீரராமபாண்டிய எட்டப்பன் என்கிற எட்டயபுரம் மன்னருக்கு சிறந்த நண்பராக விளங்கினார். இந்தியாவின் முதல் விடுதலை போர் 1857 என்று அறியப்படுகிறது. ஆனால், அதற்கு முன்பே இந்தியாவின் பல இடங்களில் போர் நடந்துள்ளது. அதில் முதன்மையானவர் மன்னர் அழகு முத்துக்கோன் (1728-1757).
சுகர்மம் (யோகம்)
வெளியிணைப்புக்கள்
பகுப்பு:பஞ்சாங்கம் பகுப்பு:சோதிடம்
இந்திய விடுதலைப் போராட்டத்தில் தமிழர்கள்
பூலித்தேவன்
1750-ல் இராபர்ட் கிளைவ் திருச்சிக்கு வந்து ஆங்கிலக் கொடியை ஏற்றிவைத்துவிட்டு தென்னாட்டுப் பாளையக்காரர்கள் தன்னை பேட்டி காண வேண்டுமென்று அறிவித்தார். இதனால் வெகுண்ட பூலித்தேவன் திருச்சிக்குத் தனது படையுடன் சென்று ஆங்கிலேயரை எதிர்த்தார். இதில் பூலித்தேவனே வெற்றிபெற்றார் என 'பூலித்தேவன் சிந்து' என்ற கதைப்பாடல் கூறுகிறது. பூலித்தேவனும் இராபர்ட் கிளைவும் திருவில்லிப்புத்தூர் கோட்டையில் சந்தித்திருக்கலாம் என்றும் கருதப்படுகிறது.
பின்னர் 1755-இல் கப்பம் வசூலிக்க வந்த ஆங்கிலத் தளபதி அலெக்சாண்டர் கெரான் என்பவருக்கு எதிராக அழகுமுத்துக்கோன் படையுடன் சேர்ந்து போரிட்டு வெற்றி பெற்றார். இதுவே பாளையக்காரர்கள்-ஆங்கிலேயர் மோதல்களில் ஆங்கிலேயருக்கு ஏற்பட்ட முதல் தோல்வியாகும். மேலும் பூலித்தேவன் 1750 முதல் 1767 வரை சுமார் 17 ஆண்டு காலம் தொடர்ந்து பல போர்களை நடத்திவந்தார்.
மதுரை பகுதிகள்
கிழக்கிந்திய கம்பெனியின் மதுரை கவர்னராக இருந்த மருதநாயகம், 1759 ஆம் ஆண்டு ஆண்டு சூலை மாதம் ஆங்கிலேயருக்கு எதிராக மதுரையில் போரிட்ட கள்ளர் தலைவனையும், அவனோடு போரிட்ட 500 கள்ளர்களையும் திருப்பரங்குன்றத்தில் ஒரே நாளில் தூக்கிலிட்டு கொன்றார்.
1763 ஆண்டில், கர்நாடகப் போர் நடைப்பெற்ற காலத்தில், ஆங்கிலேயர் படையெடுப்பின் போது, ஆங்கிலேய கர்னல் ஹீரான் என்பவன் திருமோகூர் காளமேகப் பெருமாள் கோயிலிலுள்ள இறைவன் திருமேனி, பொன் மற்றும் பொருட்களை கொள்ளையடித்தான். இவனுடன் கள்ளர் மரபினர் போர் செய்து, ஆங்கிலேய படையை வென்று, எல்லாவற்றையும் மீட்டு வந்தனர். இதில் பல ஆங்கிலேய சிப்பாய்கள் கொல்லப்பட்டார்கள்.